འཛམ་གླིང་དམག་ཆེན་དང་པོ་མཇུག་འགྲིལ་ནས་ལོ་བརྒྱ་འཁོར་བར་དྲན་གསོ་ཞུ་ཆེད།དབྱིན་ཇིའི་བརྙན་འཕྲིན་ལས་ཁུངས་ཀྱིས་འཕྲིན་ལམ་བཞི་པའི་ཐོག་དབྱིན་ཇིས་བརྗེད་པར་གྱུར་བའི་དམག་དཔུང་ཞེས་པའི་གནས་ཚུལ་དངོས་མཚོན་གློག་བརྙན་བསྟན་ཡོད།དུས་ཡུན་ཆུ་ཚོད་གཅིག་གི་གནས་ཚུལ་དངོས་མཚོན་གློག་བརྙན་དེ་ཐོག་ནས་འཛམ་གླིང་དམག་ཆེན་དང་པོའི་སྐབས་ཀྱི་ཕྱིར་སྡོད་ཀྲུང་གོའི་བཟོ་པའི་འབྲེལ་ཡོད་འཕྲིན་ཡིག་དང་།ཉིན་ཐོ།ཡིག་ཆ་བཅས་འགའ་ཞིག་མཐོང་ཐུབ་པ་མ་ཟད།ཕྱིར་སྡོད་ཀྲུང་གོའི་བཟོ་པའི་རྗེས་རབས་པ་དང་ལོ་རྒྱུས་མཁས་ཅན་གྱི་ངག་ཐོག་ནས་ཟིན་ཐོར་བཀོད་མེད་པའི་ལོ་རྒྱུས་དེར་དྲན་གསོ་ཡང་བྱས་ཡོད།དེ་ནི་དབྱིན་ཇིའི་གཙོ་རྒྱུན་སྨྱན་སྦྱོར་གྱིས་གནས་ཚུལ་དངོས་མཚོན་གློག་བརྙན་ཐེངས་དང་པོར་བཟོས་ནས་ལོ་རྒྱུས་དུམ་བུ་དེར་དྲན་གསོ་བྱས་པ་ཞིག་ཡིན་ལ་འཛམ་གླིང་དམག་ཆེན་དང་པོའི་རྒྱལ་ཁར་ཕྱིར་སྡོད་ཀྲུང་གོའི་བཟོ་པས་ཕུལ་བའི་གལ་ཆེའི་ལེགས་སྐྱེས་ལ་ཁས་ལེན་བྱས་པ་ཞིག་ཀྱང་རེད།